**ҚАЗАҚСТАННЫҢ 100 ЖАҢА ЕСІМІ**

Баймбет Әділет Бахытұлы

АЭжБУ, 6В06201-«Радиотехника,электроника

және телекоммуникация» 1 курс, Алматы қ.

Жетекшісі: Абуханов Шаяхмет

Елбасы Нұрсұлтан Әбішұлы Назарбаевтың «Болашаққа бағдар: рухани жаңғыру» мақаласындағы ең соңғы аталған міндеттердің бірі «100 жаңа есім» жобасын көтеру болатын. Бұл әрине біріншіден кімдердің есімі және оларға берілетін баға қандай болмақ деген сұрақтарды туындатады. «Қазақстандағы 100 жаңа есім» жобасы – Тәуелсіздік жылдарында табысқа жеткен, еліміздің әр өңірінде тұратын түрлі жастағы, сан алуан этнос өкілдерінің тарихы» міне бұл елбасы айтып отырған жобаның ерекшелігі.

Мақалада көрсетілгендей жобаның атқаратын үш үлкен қызметі бар:

1. Ақылмен, қолымен, дарынымен заманауи Қазақстанды жасап жатқан нақты адамдарды қоғамға таныту;

2. Оларға ақпараттық қолдау жасап, танымал етудің мультимедиалық алаңын қалыптастыру;

3. «100 жаңа есім» жобасының өңірлік нұсқасын жасау. Ел-жұрт ұлтымыздың алтын қорына енетін тұлғаларды білуге тиіс.

 Аталған үш қызмет бойынша қазірдің өзінде өңірлік тапсырмалар қолға алынып, іріктеу жұмыстары басталып кетті. Әр аймақтан шыққан тұлғалар, қоғам белсенділері, кәсіпкерлер, саясаткерлер мен ақын-жазушылар, елдің бүгінгі күні мен ертеңі үшін еңбек етіп жатқан қайраткерлердің осы тізімде екені анық. Солардың ішінен халықтың таңдауы арнайы комиссияның шешімімен жүз жаңа есімді анықтау маңызды.

Елбасының қолдауымен еліміздің рухани-мәдени әл-ауқатын дамыту мақсатында «Жүз жаңа есім» жобасы қолға алынғаны белгілі. Бұл –жастардың қоғамдағы ролін арттырып, ұлттық руханиятымызға серпін беретін бірегей жоба десек, қателестеспіз. Байқаудың бірінші кезеңінде спорт, қоғам, бизнес, ғылым, медицина, мәдениет, өнер сынды түрлі салаларда көзге түскен жас һәм жасамыс үміткерлер өз қабілеттерін ортаға салып, өзгелерден оқ бойы оза шапты. Белгіленген шартқа сәйкес, олардың өмірі мен шығармашылығына арналған бейне роликтер түсіріліп, теле-радио бағдарламаларда насихатталды. Ел арасында олардың ісі қызу талқыланып, еңбектерін еленгенін көрдік. Хош, бұл жобаның осындай артықшылығы көп.

«Қазақстанның 100 жаңа есімі» жобасының мақсаты – табысты, бәсекеге қабілетті болу, прагматизм мен білім культі идеяларын Тәуелсіздік жылдары Қазақстанның дамуына елеулі үлес қосқан адамдардың тарихын үлгі ете отырып насихаттау.

Жаздың жайма шуақ күндері «Жүз жаңа есім» жобасының екінші кезеңі басталған еді. Жобаның барлық шарттары [100esim.el.kz](http://100esim.el.kz/kz) сайтында жарияланған. Меніңше, мұндай шаралар жастардың өзін көрсетуіне таптырмас мүмкіндік. Біріншіден, аталған тұлғалар өзін танытса, екіншіден, сол арқылы кейінгі буын өкілдеріне үлгі болады. Ең бастысы – егемен елдің ертеңін, жарқын болашағын ойласа дейміз.

Жобаны ұйымдастырушылар көптен бері кенжелеп қалған ғылым саласына басымдық беріпті. Екінші кезеңде де осы бағытты жіті қарастырса деген ниетіміз бар. Олардың ғылымдағы жаңалықтарын іске асырып, мемлекеттік немесе жеке кәсіпте қолданылғаны жөн. Қазіргі таңда Қазақстанда ғылым саласы 5 бағыт бойынша дамып келеді. Ол энергетика, шикізат пен өнімді тереңнен өңдеу, ақпараттық және телекоммуникациялық технологиялар, өмір туралы ғылым мен ұлттық ақыл-ой әлеуеті. «Білім-ғылым-инновация» үштігі – Қазақстан Республикасы саясатының негізгі діңгегі. Ғылым мен білім беру ісін және инновациялық технологияларды біріктіру үшін ел Президентінің ұсынысымен ашық зертханалар (ұжымдық қолданудағы ұлттық ғылыми зертханалар) ашылды. Олардың барлығы заманауи қондырғылармен жабдықталған, ол жерде кез-келген республика азаматы өз зерттеулерін жүргізуге мүмкіншілігі бар. Білім мен ғылымды ұштастырған тағы бір үлкен мысал – Назарбаев Университеті. Бұл білімді ұрпақ тәрбиелеу жолындағы барлық 3 аспектті басын қосқан елбасымыздың қолдауымен ашылған оқу орны. Әлемдік стандартқа сай 3 деңгейлік ғылыми орталық жұмыс істейді. Олар тек зерттеу жұмыстарын ғана жүргізбейді, білім беру саласында ғылымды оңтайлы түрде қолдануды, коммерциялық инновация өндірісіндегі негізгі бағыттарды айқындайды. Міне, осы бағытта Қазақстан әлемде көш бастауы керек.

«100 жаңа есім» жобасы негізінде түрлі шаралар мен конкурстар ұйымдастырылып, дөңгелек үстелдер өтіп жатыр. Бұл жаппай халық болып қолдау тауып жатқан жобаға деген түсініктің дұрыстығы. Яғни әркім өз ауданының қайраткеріне көмектесуге дайын деген сөз. Жобаның мәніне қарап отырып бір нәрсені жақсы түсінуге болады: біріге отырып жұмыс жасау арқылы, шынайы еңбекқор адамның еңбегін бағалау арқылы оған қолдау көрсету, ұйымшылдық пен бере-бірлікке шақыру.

Тасада қалып танылатын таланттар қанша ма. Бұл жоба осы негізде таптырмас мүмкіндік. БАҚ арқылы оларды таныстыру, қоғамға көрсету, еңбектерін жарыққа шығару, насихаттау керек. Бұл арттан еріп келе жатқан жас буын, ұрпақ үшін үлкен күш-жігер болатыны сөзсіз. Тәуелсіздік жылдарынан кейін аз уақыт ішінде үлкен жетістікке жеткен жастар да аз емес. Осы жаңа есімдердің қатарында жас буындардың да болуы маңызды. Бұл сөзіміз анық болу үшін елбасының мақаласындағы мына бір жолды көрсетсек: «Сондықтан, оларды телевизиялық деректі туындылардың кейіпкеріне айналдыруымыз керек. Жастар өмірге шынайы көзбен қарап, өз тағдырларына өздері иелік ете алатын азаматтар болуы үшін оларға үлгі ұсынуымыз керек».

«100 жаңа есім» жобасының қола алынып, жанымызда жүрген жақсы адамдарға мүмкіндік беру үшін ел болып, аймақ болып, аудан болып күш салуымыз керек. Еңбектің жасалғаны бір бөлек, оның бағалануы бір бөлек әңгіме.